Angelu de Leon

**Maria Luisa Angela Martinez de Leon-Rivera** (namundag kan Agosto 22, 1979), mas bisto sa ngaran na **Angelu de Leon**, sarong Filipinong aktres sa telebisyon asin sa pelikula.

## Kaamayi asin personal na buhay
Si Angelu de Leon an pinakanguhod na aki nina Luis asin Flora de Leon. Siya naglaog sa St. Joseph's College, Holy Spirit asin Siena College. Ginibo niya an inot niyang komersyal, na dai nag-aaraman saiyang ama, kan siya 10-anyos palang. Dai naghaloy, itinao man giraray kan ama niya an permiso na maglaog sa pagaarte bago ini magadan sa helang na colon cancer.

Kan 2016, inamin ni De Leon na siya na-diagnose na igwang *Bell's palsy* kan 2009.

## Karera
Nagpuon magluwas sa telebisyon si De Leon kan siya 12-anyos. Nadiskubre siya ni Johnny Manahan para sa pang-aking palabas sa telebisyon na  *Ang TV*, na ipinadalan sa ABS-CBN. Nagluwas siya sa mga pasali kaiba an ibang artista na sina Claudine Barretto, Jolina Magdangal asin Rica Peralejo. Pagkatapos kan 10 taon sa pang-aking komedyang variety-show, nagpirma siya sa VIVA Films asin naglipat sa GMA Network para maggibo kan sitcom na *Ober Da Bakod* kaiba sina Janno Gibbs asin Anjo Yllana.

Si De Leon naglaog man sa mga pelikula, kun sain nagpapapel siya bilang tugang kan mga sikat ng artista. Ang magkakapira sa mga inot niya pgluwas sa pelikula iyo an Sharon Cuneta's *Di na natuto*; kaiba sina Ana Roces, Vina Morales, asin Donna Cruz sa *Kadenang Bulaklak*; kapareho si Mikee Cojuangco sa *Forever*, kaiba si Robin Padilla sa *P're Hanggang Sa Huli*; asin si Alice Dixson sa *Okey Si Ma'am*.

Kan 1995 nakua ni De Leon an saiyang break kan siya makasali sa mga palabas pang joven arog kan *T.G.I.S.* (*Thank God It's Sabado*) asin *Growing Up* kaiba sina Onemig Bondoc, Ciara Sotto, Raven Villanueva, Michael Flores, Rica Peralejo asin Red Sternberg. An mga pasali na ni an nagtaong chansa para makapareho niya si Bobby Andrews, asin an saindang pagibanan nagin saro sa mga primyadong love team kan saindang henerasyon sa katahawi kan dekada 1990. Ang mga pelikulang pinagbidahan kan Angelu-Bobby iyo ang: *Silaw*, *Takot Ka Ba Sa Dilim*, *T.G.I.S.: The Movie*, *Laging Naroon Ka*, asin *Wala Na Bang Pag-ibig* asin an saindang inot na drama serye na *Ikaw Na Sana*, na ginibo na pelikula.

Kan 1998, sa kasagsagi kan saiyang karera sa showbiz, siya nabados kan action star na si Joko Diaz. Bilang resulta, kinaipuhan niyang magpahingalo, kaya an mga proyekto niyang nakapila, itinao sa mga mas joven na aktres. Dawa siya nagin ina sa joven na edad, nagibo niya pa man makabalik sa industriya asin nag-ako nin mga papel na mas gurang, na itinao saiya kan VIVA. Nasa kasagsagi nanaman siya kan kasikatan pabalik sa pagiging bida sa pelikula, nabados nanaman siya kan 2001, kan negosyante na si Jojo Manlongat.

Si De Leon nagpahiling man kan saiyang tibay sa pag-arte sa magkakapirang pelikula asin mga serye sa telebisyon. An iba sa saiyang pagluwas, iyo an minasunod: *Ikaw Na Sana* (kaiba si Bobby Andrews and Gladys Reyes), *Sana Ay Ikaw Na Nga* (kaiba siDingdong Dantes asin Tanya Garcia), *Ang Lahat Ng Ito'y Para Sayo* (kaiba si Andrews), May Bukas Pa (kaiba si Dina Bonnevie asin Cherie Gil), *Abandonada* (kaiba si Maricel Soriano asin Edu Manzano), *Aishite Imasu 1941: Mahal Kita* (kaiba siJudy Ann Santos) asin an *Paupahan* (kaiba siSnooky Serna asin Gloria Romero).

## Filmograpiya

### Telebisyon

### Mga pelikula

## Gawad asin nominasyon

### Gawad sa pag-arte

### Iba pang gawad

### Nominasyon

## Toltolan


## Panluwas na takod
*